ערות: נשים מדברות מיניות

ערות - נשים מדברות מיניות הוא ספרה של תמר מור סלע הכולל מונולוגים של נשים בנושא מיניות ונשיות.

תוכן הספר 
ערוֹת הוא אסופת מונולוגים כתובים של 23 נשים ישראליות שונות. מונולוגים אלו עוסקים במיניות מנקודת מבט נשית ללא תיווך ומתארים את היחסים של נשים עם גופן.

הסיפורים האישיים חושפים את המבנה החברתי המרחיק נשים מעצמן ומשתיק את מיניותן, ובה בעת מתארים את הכוחות המשמיעים את קולן של נשים.

המונולוגים מופיעים בספר הם מונולוגים של נשים בגילים שונים, עם סיפורי חיים שונים ומגוונים וגישות שונות לחייהן, לעצמן ולמיניות שלהן.

חלקן מופיעות בשמותיהן המלאים, אחרות העדיפו לציין שם פרטי בלבד. בספר יש מונולוגים של נשים הטרוסקסואליות ושל לסביות, נשואות ורווקות ואלמנות, חילוניות ודתיות, בקשרים מונוגמיים או פוליגמיים או כלל לא.

התקבלות הספר וביקורות 
נמכרו למעלה מ-50,000 עותקים של הספר.

במהלך שנת 2017 הספר עמד שבועות רצופים בראש רשימות רבי המכר. עד פברואר 2017 הודפס בלמעלה משש מהדורות ומעורר דיון מתמשך ברשת.

ביקורת

ביקורת על הייצוג הנשי בספר:
ביקורת נוספת עוסקת בבחירה לשימוש בשפה שעשתה המחברת:

היוצרות 
המחברת, תמר מור סלע, היא עיתונאית ויוצרת.

ערות הוא ספרה השלישי. מור סלע כתבה את ספר הילדים "אחת ושתיים" שראה אור בשנת 2004, ואת הספר "להיות אמא" שראה אור בשנת 2010.

מור סלע ילידת 1971, נולדה וגדלה בנצרת עלית, בת שנייה במשפחה של ארבעה ילדים. בצה"ל שירתה בלהקת חיל החינוך. לאחר סיום שירותה הצבאי החלה לעבוד כשדרנית, עורכת ומגישה בגלי צה"ל.

מור סלע נשואה לערן סלע, חבר הנהלת שופרסל, ולזוג שלושה ילדים.

הספר ערות התפרסם שבע שנים אחרי "להיות אמא", ספרה הקודם של מור סלע שנכתב באותו פורמט וכלל 23 מונולוגים על אמהות לאחר שמור סלע שהפכה לאמא בעצמה.

ראומה זוהֵר חיות היא צלמת ואמנית רב תחומית.

קישורים חיצוניים 
 ערות, באתר סימניה
 ערות, בקורא הספרים האלקטרוני עברית
 "ערות": מונולוגים מהמקום ההוא, כתבתה של צפי סער בהארץ
 "ערות": מונולוגים מעובדים מהוואגינה, כתבתה של שרון קנטור בynet
 ערות: קחי מאהב, כתבה מתוך המוסף זמנים מודרניים בעיתון ידיעות אחרונות
 23 נשים מדברות בפתיחות על מיניותן בספר חדש, ויש גם מסקנות, כתבתה של דינה חלוץ בלאשה
הספר ערות, בקטלוג הספרייה הלאומית
 חוצה ישראל עם קובי מידן, באתר יוטיוב, 19 בינואר 2017

הערות שוליים 

ספרי ידיעות ספרים
מונולוגים